OAV: Saakashvili Ukraina fuqaroligidan mahrum etildi

Ukrainaning «Vesti» nashri tarqatgan xabarga ko‘ra, Odessa viloyati sobiq gubernatori Mixail Saakashvili Ukraina fuqaroligidan mahrum etilgan.
Nashr Radikal partiyadan deputat Igor Mosiychukning Facebook’dagi xabariga asoslangan.
«Menga tasdiqlashdi: bu rost – gruziyalik Yanukovich Mixo Saakashvilini Ukraina fuqaroligidan mahrum qilishgan, hamda bu prezident Pyotr Poroshenko nihoyat o‘z xatolarini tan olishni boshlaganidan darak beradi», - deyiladi deputatning xabarida.
«Vesti» ma'lumotiga ko‘ra, Saakashvili fuqarolikdan mahrum etilgani haqida birinchi bo‘lib Ukraina xavfsizlik kengashi sobiq matbuot kotibi va IIV rahbari Arsen Avakovning sobiq maslahatchisi Stanislav Rechinskiy xabar tarqatgan.